recursal/SuperWikiNEXT-32B huggingface dataset:
ڈوئچے ویلے وفاقی جمہوریہ جرمنی کا بین الاقوامی نشریاتی ادارہ ہے۔ یہ ادارہ ٹی وی، ریڈیو اور انٹر نیٹ کے ذریعے پوری دنیا میں تیس مختلف زبانوں میں اپنے ناظرین، سامعین اور انٹر نیٹ صارفین کے لیے عالمی حالات و واقعات کی مفصل کوریج فراہم کرتا ہے۔ اس ادارے کا قیام 3مئی 1953ء کو اولین شارٹ ویو براڈ کاسٹ کے طور پر جرمنی کے شہر کولون میں عمل میں آیا۔ اس ادارے کے صدر دفاتر جرمنی کے شہر برلن اور بون میں واقع ہیں۔ 1953ء میں یہ ادارہ صرف جرمن زبان میں ہی اپنی نشریات پیش کرتا تھا۔

نشر کی جانے والی دیگر زبانیں
----------------------------

ڈوئچے ویلے کے زیر اہتمام نشر کی جانے والی دیگر زبانوں کی تفصیل بمطابق سال آغاز، مندرجہ زیل ہے:

* 1953ء : جرمن
* 1954ء : انگریزی،فرانسیسی،اسپانوی اور پرتگالی
* 1962ء : فارسی، ترکی، روسی، پولش، چیک، سلاواکی، ہنگری، سربیائی اور کروشین
* 1963ء : سواہیلی، ہوسا، انڈونیشیائی، بلغاری، رومانیائی اور سلو ینی
* 1964ء : اردو، یونانی، اطالوی اور ہندی
* 1970ء : پشتو اور دری
* 1992ء : البانوی اور مقدونيائی

اور

* 2000ء : يوکرينی زبان کی نشریات کا آغاز ہوا۔

وقت گزرنے کے ساتھ ساتھ کچھ زبانوں کی ریڈیائی نشریات کو مختلف وجوہات کی بنا پر بند کر دیا گیا۔ مثلا ً 1998ء میں ڈینش، نارویجن، ڈچ اور اطالوی ریڈیو کی خدمات کو بند کیا گیا۔ اسی طرح 1999ء جاپانی، سلاواکی، سلو ینی، ہسپانوی، چیک اور ہنگری زبان کی ریڈیائی خدمات کا آخری سال ٹھہرا۔

ڈوئچے ویلے اردو
---------------

 تفصیلی مضمون کے لیے **ڈوئچے ویلے اردو** ملاحظہ کریں۔
ڈوئچے ویلے شعبہ اردو نشریات کا آغاز 14 اگست 1964ء کو ہوا تھا جب روزانہ مختصر دورانیہ کی صرف ایک مجلس پیش کی جاتی تھی۔ وقت گزرنے کے ساتھ ساتھ جب ایک زبان کے طور پر اردو کی عالمی اہمیت میں بھی اضافہ ہوتا گیا اور پاکستان کی جغرافیائی اور سیاسی حیثیت بھی زیادہ سے زیادہ اہم ہوتی گئی تو نتیجے میں ڈوئچے ویلے کی اردو سروس کی نشریات کے دورانیہ میں بھی مسلسل اضافہ کیا گیا۔ اس ضمن میں ڈوئچے ویلے نے اپنی اردو ویب سائٹ کو ایک جامع انداز میں لانچ کرتے ہوئے دنیا بھر، خاص کر جنوبی ایشیا، جرمنی اور یورپ کے بارے میں اپنے آن لائن صارفین کو مہیا کی جانے والی خبروں، رپورٹوں اور معلومات میں بہت زیادہ اضافہ کر دیا اور ساتھ ہی خبروں اور حالاتِ حاضرہ کی پوڈ کاسٹنگ بھی شروع کر دی۔ ڈوئچے ویلے کی اردو ویب گاہ کے صارفین میں پاکستان اور بھارت کے علاوہ یورپی اور شمالی امریکی بر اعظموں میں موجود جنوب ایشیائی تارکین وطن کی کثیر تعداد شامل ہے۔

### اردو مجلس کے اہم پروگرام

ڈوئچے ویلے شعبہ اردو کی نشریات میں خبریں، حالات حاضرہ کے پروگراموں سمیت دیگر پروگراموں میں آپ کی بات آپ کے ساتھ، آن ٹریک، تندرست رہیے، جہانِ مغرب، دھرتی آسمان، ذرا ہٹ کے، جنوبی ایشیااور جرمن پریس، ستاروں سے آگے اور جرمن زبان سکھانے کا خصوصی پروگرام جرمن کیوں نہیں، شامل ہیں۔ اردو مجلس کے یہ پروگرام ریڈیو کے علاوہ ڈوئچے ویلے شعبہ اردو کی ویب گاہ ڈوئچے ویلے پر بھی سُنے جا سکتے ہیں۔

بیرونی روابط
------------

* ڈوئچے ویلے اردو
**عطا رسول** یونیورسٹی آف فیصل آباد کے طالب علم ہیں۔ آپ کا نام پاکستانی عوام نے نومبر 2009 میں اس وقت سنا جب آپ نے گورنر پنجاب سلمان تاثیر سے احتجاج کے طور پر میڈل لینے سے انکار کر دیا۔

توصیف انجم
----------

یونیورسٹی آف فیصل آباد میں بطورِ لیب انجینئر 2008 سے 2014 تک کام کرتے رہے۔ اس کے ساتھ ساتھ فیصل آباد کے مختلف اخبارات میں کالمز بھی لکھتے ہیں، ساتھ ہی پاکستان کی ایک مشہور نیوز ویب گاہ کی طرف سے فیصل آباد کے بیوروچیف بھی 2013 سے 2014 تک رہے۔ مختلف عوامی مسائل پر کالمزلکھ چکے ہیں، جن میں توانی کا بحران اور اُس کا حل، شائر مشرق کی نبی صلی اللہ علیہ وسلم سے چاہت، بس اب اور نہیں، وغیرہ قابل ذکر ہیں۔

وجہ احتجاج
----------

عطا رسول کی موقف ہے کہ سلمان تاثیر توہین رسالت قانون کو ظالمانہ تصور کرتے ہیں اور اس کے خاتمے کا مطالبہ بھی کرتے رہے ہیں اس لیے میں ان کی اس بات کو توہین رسالت سمجھتا ہوں اور احتجاج کے طور پر ان کے ہاتھوں میڈل وصول کرنے کو درست نہیں سمجھتا

ردّ عمل
-------

عطا رسول کے اس اقدام پر یونیورسٹی آف فیصل آباد کی انتظامیہ نے سزا کے طور ان کی سند روک لی ہے۔ اس احتجاج پر مجلس احرار اسلام نے آپ کو گولڈ میڈل دینے کا اعلان کیا ہے .

بیرونی روابط
------------

* مقامی روزنام کی نظر میںآرکائیو شدہ (Date missing) بذریعہ ummatpublication.com (Error: unknown archive URL)
### نام و نسب

عزال ، عبرانی بائبل میں، یقطان کی نسل سے ہے ( پیدائش کی کتاب 10:27 ; 1 تواریخ 1:21)، جن کی بستیوں کا سراغ یمن کے دار الحکومت صنعا کے قدیم نام سے ملتا ہے۔   اسے عربی قبیلے کا بانی مانا جاتا تھا۔ عزال یقطان کے تیرہ بیٹوں میں چھٹا تھا۔ جیسا کہ پیدائش 10:26 - 10:29 میں بیان کیا گیا ہے، یقطان الموداد اور سلف اور حضر موت اور یرہ اور ہدورام اور عزال اور دکلہ اور ابی مائل اور اوبل اور شیبا اور اوفیر اور حویلہ اور یوباب کا باپ بنا۔

### قدیم عبرانی قوم کا نام

قدیم عبرانیوں میں نوح کے بچوں میں سے کسی ایک نسل کے بارے میں معلوم ہونے والی ہر نسل کا پتہ لگانے کے لیے نسب ناموں کی ایک سیریز میں، عبرانی نام عزال غالباً یمن میں جدید صنعاء کے آس پاس کے علاقے *ازال* کا حوالہ دیتا ہے۔

### مزید دیکھو

* یقطان

1. ↑  عنوان : Евал
2. ↑  Nethanel ben Isaiah (1983)۔ Sefer Me'or ha-Afelah (بزبان عبرانی)۔ ترجمہ بقلم Yosef Qafih۔ Kiryat Ono: Mechon Moshe۔ صفحہ: 74۔ OCLC 970925649
3. ↑  Al-Hamdāni, al-Ḥasan ibn Aḥmad, *The Antiquities of South Arabia - The Eighth Book of Al-Iklīl*, اوکسفرڈ یونیورسٹی پریس 1938, pp. 8, 21, known also under its Arabic equivalent *Azāl*.
4. ↑   ہیو چشولم، مدیر (1911ء)۔ "Sana"۔ دائرۃ المعارف بریطانیکا (11ویں ایڈیشن)۔ کیمبرج یونیورسٹی پریس  تحقق من التاريخ في: `|date=` (معاونت)
**مولوی ہدایت الحق نقشبندی** حضرو اٹک (پنجاب)، پاکستان مشہور مصنف ہیں۔

پیدائش
------

ابو الاحسان مفتی مولوی ہدایت الحق نقشبندی بن احمد نبی قیام پاکستان سے پہلے 1345ھ بمطابق 1926ء سنگل کوٹبٹل مانسہرا کٹھان خیل گھرانے میں پیدا ہوئے۔

تعلیم
-----

ابتدائی چار جماعتیں پڑھنے کے بعد علوم عربی کی کتب متداولہ مختلف مقامات پر ماہرین فن تدریس علما کرام سے پڑھیں آپ کے اساتذہ میں مولانا ضیاء الدین مکھڈ شریف، مولانا ولی احمد بہاولپور، مولانا عبید الحق غورغشتی اور مولانا محب اللہ کے اسمائے گرامی آتے ہیں۔
تکمیلی فنون اور کتب حدیث پڑھنے کے بعد 1359 / 1960ء میں دار العلوم انجمن نعمانیہ لاہور سے سند فراغت حاصل کی۔

بانی جامعہ
----------

جامعہ حقائق العلوم حضرو کے بانی اور تدرریس میں مصروف رہے ۔

بیعت
----

آپ کی روحانی نسبت سلسلہ نقشبندیہ میں پیر غلام محی الدین غزنوی سجادہ نشین دربار نیریاں شریف آزاد کشمیر) سے ہے۔

```
== تصنیفات ==
```

* گنجینۂ تصوف
* جواہر البیان المسمی خلاصه القرآن
* نافع المسلمین
* مقاصد ابرار
* اوضح البيان في جواز حیلۃ الاسقاط مع دوران القرآن حیلہ اسقاط کا ثبوت)

وفات
----

مولوی ہدایت الحق نقشبندی 19 اکتوبر 1995ء کراچی (سندھ) – پاکستان میں فوت ہوئے۔

حوالہ جات
---------

1. ↑  وفیات ناموران پاکستان، ڈاکٹر محمد منیر احمد سلیچ، اُردو سائنس بورڈ۔ لاہور 2006ء صفحہ 925
**تھامس ولیم اوٹس** (پیدائش: 9 اگست 1875ء) | (انتقال: 18 جون 1949ء) ایک فرسٹ کلاس کرکٹر اور ٹیسٹ میچ امپائر تھے۔  ایسٹ ووڈ، ناٹنگھم شائر میں 1875ء میں پیدا ہوئے، اوٹس نے 1897ء اور 1925ء کے درمیان بطور وکٹ کیپر اور دائیں ہاتھ کے بلے باز کے طور پر لندن کاؤنٹی اور ناٹنگھم شائر کے لیے 434 میچ کھیلے۔ انھوں نے 758 کیچز لیے اور 235 اسٹمپنگ مکمل کی اور 88 کی بہترین کارکردگی کے ساتھ 5976 رنز بنائے۔ اس کے بعد اس نے امپائرنگ کا رخ کیا، 1928ء میں اوول میں اپنے پہلے انگلینڈ بمقابلہ ویسٹ انڈیز میچ اور 1930ء میں ہیڈنگلے میں اپنے آخری ایشز میچ کے درمیان 5 ٹیسٹ میں کھڑے ہوئے۔ انھوں نے ناٹنگھم شائر میں آؤٹ ہونے کا ریکارڈ (967: 744 کیچز اور 223 اسٹمپنگ) اس وقت تک اپنے پاس رکھا جب تک کہ اسے 2017ء میں کرس ریڈ نے توڑ دیا۔

### انتقال

ان کا انتقال 18 جون 1949ء کو ایسٹ ووڈ، ناٹنگھم شائر میں 73 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* ٹیسٹ کرکٹ ایمپائرز کی فہرست

حوالہ جات
---------

1. ↑  "Thomas Oates"۔ Cricinfo۔ اخذ شدہ بتاریخ 10 اگست 2017
2. ↑  Jon Culley۔ "Read's record adds lustre to crushing Notts win"۔ Cricinfo۔ اخذ شدہ بتاریخ 10 اگست 2017
**کارل جوزف شنائیڈر** (15 اگست 1905 – 5 ستمبر 1928ء) ایک آسٹریلوی اول درجہ کرکٹ کھلاڑی تھا جو وکٹوریہ اور جنوبی آسٹریلیا کے لیے کھیلتا تھا۔صرف 157 سینٹی میٹر لمبا، شنائیڈر میلبورن کے مضافاتی علاقے ہاؤتھرن میں پیدا ہوا تھا اور وہ بائیں ہاتھ کا بلے باز تھا جو کبھی کبھار دائیں ہاتھ کی کلائی کی اسپن گیند کرتا تھا۔ شنائیڈر نے ایک اسکول بوائے کھلاڑی کے طور پر غیر معمولی صلاحیتوں کا مظاہرہ کیا اور زیویئر کالج ، میلبورن میں تعلیم حاصل کرتے ہوئے 17 سال کی عمر میں اپنے فرسٹ کلاس ڈیبیو کے لیے منتخب ہوا۔ آٹھویں نمبر پر بیٹنگ کرتے ہوئے، اس نے تسمانیہ کے خلاف وکٹوریہ کے 1059 کے عالمی ریکارڈ میں 55 رنز کی شراکت کی۔  اس امید افزا آغاز کے باوجود، شنائیڈر کو ایک اور موقع کے لیے دو سال انتظار کرنا پڑا اور بالآخر وہ 1926ء میں ایڈیلیڈ منتقل ہو گئے جب یہ واضح ہو گیا کہ وہ مضبوط وکٹورین بیٹنگ لائن اپ میں باقاعدہ جگہ حاصل نہیں کر سکیں گے۔ شنائیڈر ایک مشہور فٹ بالر بھی تھا اور اس نے ایڈیلیڈ جانے پر نورووڈ فٹ بال کلب میں شمولیت اختیار کی۔

کرکٹ کیریئر
-----------

1926 – 27ء میں، جنوبی آسٹریلیا کے ساتھ اپنے پہلے سیزن میں، شنائیڈر نے 50.41 کی اوسط سے 605 رنز بنائے تاکہ ٹیم کو شیفیلڈ شیلڈ جیتنے میں مدد ملے۔  اس کے بعد اس نے اگلے سیزن میں مزید 520 رنز (52.00 پر) بنائے تاکہ 1928ء کے موسم خزاں میں نیوزی لینڈ کا دورہ کرنے والی آسٹریلوی ٹیم کے لیے انتخاب حاصل کیا جا سکے۔ اس کا کامیاب دورہ تھا (اوسط 46.85) اور آنے والے سالوں میں ٹیسٹ ٹیم میں شامل ہونے کا امکان ظاہر ہوا۔ تاہم، وہ نیوزی لینڈ کے دورے کے آخری مراحل کے دوران گھڑ سواری کے دوران گر گیا، اس بیماری کی پہلی علامات جس نے سال کے آخر میں اس کی جان لے لی۔  ان کی 23ویں سالگرہ کے صرف تین ہفتے بعد، جنوبی آسٹریلیا کے کنسنگٹن پارک میں، اگلے کرکٹ سیزن کے شروع ہونے سے پہلے، لیوکیمیا کی وجہ سے انتقال ہو گیا۔شنائیڈر نے 20 اول درجہ میچ کھیلے، 1509 رنز (48.67 پر) اور 10 وکٹیں (35.50 پر) حاصل کیں۔ انھوں نے چھ سنچریاں بنائیں جن میں سے سب سے زیادہ سنچریاں جنوبی آسٹریلیا کے لیے 146 جنوری 1927ء میں سڈنی کرکٹ گراؤنڈ میں نیو ساؤتھ ویلز کے خلاف تھیں  مارچ 1928ء میں کینٹربری کے خلاف آسٹریلیائی ٹیم کے لیے اس نے 138 رنز بنائے اور اس نے اور برٹ اولڈ فیلڈ نے ساتویں وکٹ کے لیے دو گھنٹے سے کم وقت میں 229 رنز جوڑے۔ شنائیڈر کے پاس زیویئر کالج فرسٹ الیون کے لیے رنز کا ریکارڈ ہے۔ اپنے چار سیزن (1921، 1922، 1923، 1924) کے دوران انھوں نے سات سنچریوں سمیت 1642 رنز بنائے۔ انھوں نے 1922، 1923 اور 1924ء میں ٹیم کی کپتانی کی اور 1923ء اور 1924ء میں پریمیئر شپ جیتی۔ شنائیڈر نے زیویئر فرسٹ الیون کے لیے 139 وکٹیں لینے کا ریکارڈ بھی اپنے نام کیا۔

مزید دیکھیے
-----------

* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. 1 2  Cashman et al. (1996), p 462.
2. ↑  Cricket Archive: First-class batting and fielding in each season by Karl Schneider.. Retrieved 14 January 2007.
3. ↑  Cricket Archive: NSW v SA at Sydney 1926–27, scorecard.. Retrieved 14 January 2008.
|  |
| --- |
| پاک نستعلیق فونٹ |
|  |
| شائع کردہ | مرکز فضیلت برائے اردو اطلاعیات |
| ویب گاہ | www.nlauit.gov.pkآرکائیو شدہ (Date missing) بذریعہ nlauit.gov.pk (Error: unknown archive URL) |
| اجرا {\displaystyle \beta } | نومبر 2006 |
| لاسنس | صارف وقف |

پاک نستعلیق فونٹ اردو کا نستعلیق فونٹ ہے جو مقتدرہ قومی زبان کے ایک ذیلی ادارے مرکز فضیلت برائے اردو اطلاعیات نے شائع کیا ہے۔ اس فونٹ کے خالق محسن حجازی ہیں۔ بتایا جاتا ہے کہ یہ نستعلیق فانٹ دوسروں کی نسبت دس گنا تیز اور اس کو مقابلتاً شمارندی یاداشت بھی بہت کم چاہیے ہوتی ہے۔ اس کی وجہ یہ ہے کہ صرف دو سو بنیادی شکلیں استعمال کر کے بنایا گیا ہے۔ اس میں اندرونی قواعد بھی صرف 2 ہیں جبکہ دوسرے فونٹ میں 100 قواعد کی ضرورت پڑتی ہے۔ اس فونٹ میں ربطات (ligature) استعمال نہیں ہوئے۔ ان خوائص کی بدولت اردو فونٹ کی دنیا میں اسے انقلابی تبدیلی قرار دیا جا رہا ہے۔ ایک اور اہم بات یہ ہے کی یکرمزی ورژن 4.0 سے فائدہ اٹھاتے ہوئے، اس میں حروف پر نکتے علاحدہ سے ڈالے جا سکتے ہیں، جس کی مدد سے ایسے حروف بھی لکھے جا سکتے ہیں جو معیاری نہ ہوں۔ اس نکتہ ڈالنے کی سہولت کے لیے ایک خاص کلیدی تختہ کا نقشہ اپنے شمارندہ پر نصب کرنا ہو گا۔ اردو کے علاوہ عربی رسم الخط میں لکھی جانے والی تمام زبانوں کو اس فونٹ کی مدد سے لکھا جا سکتا ہے۔

| پاک نستعلیق خط، ونڈوز ایکس پی (ر) پر 8 سے 22 کے سائز تک |
| --- |
|  |

خامیاں
------

* فونٹ ابھی "بیٹا" میں ہے۔ ایک خامی یہ ہے کہ اگر انگریزی کے الفاظ بھی اردو عبارت میں ہوں تو حروف ایک دوسرے پر چڑھ جاتے ہیں۔
* فونٹ کی ہنٹنگ (hiniting) ہونا ابھی باقی ہے۔
* اس میں اردو فارسی کے علاوہ دیگر زبانوں کے حروف شامل کردیے گئے ہیں۔ مگر جب غیر اردو زبان اس میں لکھتے ہیں (مثلاً پشتو، سندھی) تو کہیں الفاظ اوپر نیچے اور ٹکڑے ٹکڑے ہوجاتے ہیں۔

مزید دیکھیے
-----------

* نفیس فونٹ
* علوی نستعلیق فونٹ
* جمیل نوری نستعلیق فونٹ

بیرونی ربط
----------

* مقتدرہ قومی زبان
**چوہدری محمد ارشد جٹ،** ایک پاکستانی سیاست دان ہیں جو 2002 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم
-----------------------

چوہدری محمد ارشد جٹ 20 اپریل 1970 کو چیچہ وطنی میں پیدا ہوئے۔ انہوں نے بیچلر آف آرٹس اور بیچلر آف لاء کی ڈگری 2001 میں بہاؤالدین زکریا یونیورسٹی سے حاصل کی۔

سیاسی کیریئر
------------

چوہدری محمد ارشد جٹ 2002 کے پاکستانی عام انتخابات میں حلقہ پی پی 225 (ساہیوال-VI) سے پاکستان پیپلز پارٹی کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انہوں نے 35,198 ووٹ حاصل کیے اور محمد منیر اظہر کو شکست دی۔  وہ 2008 کے پاکستانی عام انتخابات میں حلقہ پی پی-225 (ساہیوال-VI) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 36,398 ووٹ حاصل کیے اور آزاد امیدوار رائے محمد مرتضیٰ اقبال کو شکست دی۔  وہ 2013 کے پاکستانی عام انتخابات میں حلقہ پی پی-225 (ساہیوال-VI) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 45,689 ووٹ حاصل کیے اور پاکستان تحریک انصاف کے امیدوار رائے محمد مرتضیٰ اقبال کو شکست دی۔ اسی الیکشن میں انہوں نے پنجاب کی صوبائی اسمبلی کی نشست حلقہ پی پی 226 (ساہیوال-VII) سے آزاد امیدوار کے طور پر بھی حصہ لیا لیکن وہ کامیاب نہیں ہوئے۔ انہوں نے 94 ووٹ حاصل کیے اور چوہدری محمد حنیف سے نشست ہار گئے۔

حوالہ جات
---------

1. ↑  "Punjab Assembly"۔ www.pap.gov.pk۔ 14 جون 2017 میں اصل سے آرکائیو شدہ۔ اخذ شدہ بتاریخ 15 جنوری 2018
2. ↑  "2002 election result" (PDF)۔ ECP۔ 26 جنوری 2018 میں اصل (PDF) سے آرکائیو شدہ۔ اخذ شدہ بتاریخ 28 فروری 2018
3. ↑  "2008 election result" (PDF)۔ ECP۔ 05 جنوری 2018 میں اصل (PDF) سے آرکائیو شدہ۔ اخذ شدہ بتاریخ 28 فروری 2018
4. ↑  "2013 election result" (PDF)۔ ECP۔ 26 مئی 2018 میں اصل (PDF) سے آرکائیو شدہ۔ اخذ شدہ بتاریخ 04 جولا‎ئی 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**چارلس فریئرسن ینگر** (پیدائش:9 ستمبر 1885ء)|(انتقال:21 مارچ 1917ء) سکاٹش اول درجہ کرکٹ کھلاڑی اور برطانوی آرمی آفیسر تھے۔ آکسفورڈ سے فارغ التحصیل ہونے کے بعد اس نے اس کے انتظام میں مدد کرتے ہوئے اپنے والد کے ایلووا ، جارج ینگر اینڈ سن میں شراب بنانے کے کاروبار میں قدم رکھا۔  ینگر کو دسمبر 1909ء میں لوتھینز اور بارڈر ہارس میں سیکنڈ لیفٹیننٹ کے طور پر کمیشن دیا گیا تھا۔ کلاک مینان شائر کاؤنٹی کرکٹ ٹیم کے ایک رکن  اسے 1912ء میں گلاسگو میں دورہ کرنے والے جنوبی افریقیوں کے خلاف ایک اول درجہ میچ میں سکاٹ لینڈ کے لیے کھیلنے کے لیے منتخب کیا گیا تھا  انہوں نے میچ میں 15 رنز بنائے اور بائیں ہاتھ کی درمیانی رفتار سے دو وکٹیں حاصل کیں۔  ینگ کو کمیشن دیا گیا تھا۔ ینگر نے پہلی جنگ عظیم میں خدمات انجام دیں جس کے دوران اگست 1914ء میں اسے لیفٹیننٹ کے عہدے پر ترقی دی گئی۔

### انتقال

وہ 20 مارچ 1917ء کو سینٹ لیگر میں ایک کارروائی میں نوجوان شدید زخمی ہوا جس سے وہ بے ہوش ہو گیا۔ اگلے دن وہ زخموں کی تاب نہ لاتے ہوئے دم توڑ گیا، اسے ایویلی لے جایا گیا۔ انہیں آویلے کمیونل قبرستان میں سپرد خاک کیا گیا۔

### مزید دیکھیے

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. 1 2  "Younger, Charles Frearson"۔ www.winchestercollegeatwar.com۔ اخذ شدہ بتاریخ 29 مارچ 2021
2. ↑  "Wisden - Obituaries during the war, 1917"۔ ESPNcricinfo۔ اخذ شدہ بتاریخ 29 مارچ 2021
3. ↑  "First-Class Matches played by Charles Younger"۔ CricketArchive۔ اخذ شدہ بتاریخ 29 مارچ 2021
4. ↑  "Scotland v South Africans, 1912"۔ CricketArchive۔ اخذ شدہ بتاریخ 29 مارچ 2021
**رضوان گل** (انگریزی:Rizwan Gul) پاکستان کے صوبہ سندھ میں پیدا ہونے والے سندھی زبان کے افسانہ نگار، شاعر، نقاد، مورخ، مترجم اور پروفیسر ہیں جس کی کئی کتابیں شایع ہوئی ہیں۔

حالات زندگی
-----------

رضوان گل کا اصل نام رضوان الحق پتھان ہے۔ یہ سندھ کے مشہور شاعر پروفیسر بشير احمد شاد کے گھر میں 13 فروری 1977ء کو ضلع لاڑکانہ کے شہر لاڑکانہ میں پیدا ہوئے۔

تعلیم
-----

رضوان گل نے ابتدائی، سیکنڈری اور ہایر سیکنڈری تعليم آبائی شہر لاڑکانہ میں سے حاصل کی۔ اس کے بعد اس نے ايم ايس سی جاگرافی کی ڈگری  جامعہ سندھ جامشورو سے 2000ء  میں حاصل کی۔

علمی ادبی خدمات
---------------

رضوان گل فارغ التحصیل ہو کر پبلک سروس کمیشن کا امتحان پاس کر کے ڈگری کالج لاڑکانہ میں  2001ء میں لیکچرر مقرر ہوئے۔ اس وقت اسسٹنٹ پروفیسر کے طور پر خدمات سر انجام دے رہے ہیں۔ رضوان گل 1991ء میں لکھنے کا آغاز کیا۔ اس کی ادبی رہنمائی اس کے والد  ڈاکٹرر بشير احمد شاد  نے کی۔ اس شاعری، افسانے اور مضامین مختلف معياری اخباروں اور رسالوں ۾ میں شايع ہوئے ہیں۔ رضوان گل دوسری زبانوں تے ترجموں پر بھی طبع آزمائی کی ہے۔ اس نے اردو سے سندھی زبان میں افسانے اور مضامین ترجمے کیے ہیں۔

کتابیں
------

رضوان گل کے کئی کتابیں شایع ہوئی ہیں۔ مندرجہ ذیل قابل ذکر ہیں۔

* پنج ڈينھں، ترجمہ 2005ء

* ساھت ڈيھ جا سرجنھار، 2010ء

* ڈات ڈئا باريا، 2010ء ( کچھ شعراء کی شاعری)

* پيار جی پہريں بارش، 2012ء

* سپنن جو انت، افسانے

* جاگرافی جی سندھی انگريزی لغت

* لاڑکانو تاريخ جی روشني میں

* لاڑکانو علمی، ادبی اور ثقافتی تاريخ

اوارڈ
-----

رضوان گل کو ادبی خدمات کے عوض اوارڈ اور بہت سررٹیفیکیٹس ملے ہیں۔ جس میں عباسی کلهوڑا تنظيم کی جانب سے 2002ء میں بہترین مقالہ نگار اوارڈ، سچل ادبی مرکز لاڑکانہ کی طرف سے  تنوير عباسی اوارڈ. سندھی ادبی سنگت شاخ قمبر کی جانب سے بہترین افسانہ نگار کے اوارذ اور سرٹیفیکیٹ ملے ہیں۔

حوالہ جات
---------

1. ↑
2. ↑  "آرکائیو کاپی"۔ 10 جون 2020 میں اصل سے آرکائیو شدہ۔ اخذ شدہ بتاریخ 10 جون 2020  الوسيط `|url-status=` تم تجاهله (معاونت)
3. ↑  "آرکائیو کاپی"۔ 27 نومبر 2020 میں اصل سے آرکائیو شدہ۔ اخذ شدہ بتاریخ 10 جون 2020  الوسيط `|url-status=` تم تجاهله (معاونت)
4. ↑
5. ↑
6. ↑  "آرکائیو کاپی"۔ 10 جون 2020 میں اصل سے آرکائیو شدہ۔ اخذ شدہ بتاریخ 10 جون 2020  الوسيط `|url-status=` تم تجاهله (معاونت)
7. ↑
8. ↑
**ویمن کرکٹ ایسوسی ایشن** 1926ء اور 1998ء کے درمیان انگلینڈ میں خواتین کی کرکٹ کو چلانے کی ذمہ دار تھی۔ اسے مالورن میں کرکٹ کی چھٹی کے بعد شائقین کے ایک گروپ نے تشکیل دیا تھا۔ اس پہلے سیزن میں 39 میچوں کا اہتمام کیا گیا تھا اور اسٹو لین ، کولوال میں مقبول کرکٹ فیسٹیول، جو آج بھی منعقد ہوتا ہے، شروع کیا گیا۔ اگلے سیزن تک دس الحاق شدہ کلب تھے، 1934ء تک اسّی تھے اور 1938ء تک یہ تعداد 123 تک پہنچ گئی۔ اور ایسوسی ایشن کے پاس اپنے عروج پر 208 الحاق شدہ کلب اور 94 اسکول اور جونیئر ٹیمیں تھیں۔ 1931ء تک پہلی کاؤنٹی ایسوسی ایشنز بن چکی تھیں اور ڈرہم نے مشترکہ چیشائر اور لنکاشائر الیون کا کردار ادا کیا۔ چار سال بعد ملک کو پانچ علاقائی انجمنوں میں تقسیم کر دیا گیا: مشرقی، مڈلینڈز، شمالی، جنوبی اور مغرب۔ ڈبلیو سی اے نے 1997ء میں ویمنز ایریا چیمپئن شپ (1980–1996ء)، خواتین کے علاقائی ٹورنامنٹ (1988–1994ء) اور خواتین کی پہلی کاؤنٹی چیمپئن شپ سیزن کا انتظام کیا۔ 1998ء میں، ڈبلیو سی اے نے انگلینڈ میں خواتین کی کرکٹ کا انتظام انگلینڈ اینڈ ویلز کرکٹ بورڈ کے حوالے کر کے اسے ختم کر دیا گیا۔

حوالہ جات
---------
عشقِ حقیقی ایک لافانی و لامحدود انسانی جذبہ ہے جس کا براہ راست تعلق ایک روح سے دوسری روح تک ہوتا ہے روحِ اوّل یعنی خدائے حکیم و علیم کے وجود یا علتِ اوّل کے اثبات کی جانب کششِ شدید انسانی روح کی، عشق حقیقی کہلاتا ہے، خدا جس کا تصور ہر مذہب میں مختلف اصطلاحات و تعبیرات اور براہین و لطائف سے مرقع ہے کی جانب انسان کی لاشعوری کشش عشق حقیقی کا بنیادی محرک ہے صوفیا بعض اوقات عشق حقیقی کو وحدت الوجود کے دائرے تک محدود کر لیتے ہیں تاکہ نطق سلامت رہے اور عشق حقیقی کی تعبیر میں کوئی منطقی ابہام پیدا نہ ہو جبکہ بعض عشاق اسے علتِ اوّل کی کششِ شدید پر ہی موقوف کر لیتے ہیں عشق مجازی کی طرح عشق حقیقی حواس اور نطق کی تعیین سے ماوراء ہی رہا ہے ورنہ عشق مجازی اور عشق حقیقی باہم مختلط ہو جاتے ہیں البتہ بعض وجودی صوفی عشق حقیقی ہی کو عشق مجازی کی انتہائی تشکیل سمجھتے ہیں معروف صوفی بزرگ حضرت شاہ نیاز بریلوی فرماتے ہیں۔

یار کو ہم نے جابجا دیکھا

کہیں ظاہر کہیں چھپا دیکھا

کہیں وہ بادشاہ تخت نشیں

کہیں کاسہ لیے گدا دیکھا

1. ↑  نعمان نیئر کلاچوی (2014)۔ عشق کی سائنس۔ فیکٹ پبلیکیشنز لاہور۔ صفحہ: 76۔ ISBN 9789696320067
روس کے ایک ڈاک ٹکٹ پر ڈون۔وولگا نہر کے افتتاح کا منظر
**لینن وولگا۔ ڈون نہر** روس میں دریائے وولگا اور دریائے ڈون کو ملانے والی ایک نہر ہے، جس کی لمبائی 101 کلومیٹر ہے۔

مذکورہ دونوں دریاؤں کو ایک نہر کے ذریعے منسلک کرنے کی تاریخ بہت پرانی ہے۔ پہلی مرتبہ یہ کام 1569ء میں عثمانی ترکوں نے شروع کیا تھا۔ پیٹر اعظم نے بھی 17 ویں صدی کے اواخر میں اس کام کو مکمل کرنے کی ناکام کوشش کی تھی۔ بعد ازاں اس طرح کی بہت سی کوششیں کی جاتی رہیں لیکن حقیقتاً کوئی بھی اس کام کو مکمل نہ کر سکا۔

اس نہر سے وابستہ ایک ڈاک ٹکٹ کے مطابق اس کی تعمیر کا حتمی آغاز 1917ء میں ہوا، تاہم 1941ء سے 1945ء کے دوران یہ کام بند رہا اور 1948ء سے 1952ء کے دوران اس پر دوبارہ کام مکمل کیا گیا۔ اس کی تعمیر کا تمام تر کام قیدیوں کے ذریعے انجام پایا۔ 1952ء تک اس پر کام کرنے والے مزدوروں کی تعداد ایک لاکھ تک پہنچ گئی تھی۔ تکمیل کے بعد یہ روس کے یورپی علاقوں میں آبی نقل و حمل کا اہم ذریعہ بن گئی۔ یہ نہر وولگو گراڈ کے جنوب میں دریائے وولگا سے شروع ہوکر کالاچ۔نا۔ڈونو کے قریب دریائے ڈون میں ختم ہوتی ہے۔ کیونکہ دونوں دریا سطح سمندر سے یکساں بلندی پر واقع نہیں اس لیے اس نہر میں 13 **نہری قفل** (Canal Locks) لگائے گئے ہیں۔

نہر میں پانی دریائے ڈون سے آتا ہے، جہاں تین طاقتور پمپنگ اسٹیشن نصب ہیں۔ اس نہر کا پانی زرعی مقاصد کے لیے بھی استعمال ہوتا ہے۔

بحیرہ کیسپیئن سے بحیرہ اسود اور دنیا کے دیگر سمندروں کو جانے والے جہاز دریائے وولگا اور اس نہر سے گزر کر ہی دریائے ڈون اور بعد ازاں آبنائے کرچ سے ہوتے ہوئے بحیرہ اسود میں پہنچتے ہیں۔ اس طرح یہ کیسپیئن کو دنیا بھر سے منسلک کرنے کا اہم ترین ذریعہ ہے۔
**سعود عثمانی** (پیدائش: 6 دسمبر 1958) پاکستان سے تعلق رکھنے والے اردو زبان کے ممتاز شاعر ہیں۔ وہ اردو زبان کے شاعر محمد زکی کیفی کے بیٹے اور مفتی تقی عثمانی، مولانا ولی رازی اور مفتی اعظم پاکستان مفتی رفیع عثمانی کے بھتیجے ہیں۔ سعود عثمانی نے اسلامیہ کالج لاہور سے بی ایس سی اور جامعہ پنجاب سے ایم بی اے کیا ہے اور کتابوں کی فروخت اور اشاعت کا اپنا کاروبار چلا رہے ہیں۔

  

6 دسمبر 1958ء کو لاہور میں آنکھ کھولنے والے سعود عثمانی تین بھائی ، تین بہنوں میں پانچویں نمبر پر ہیں۔ آپ کا تعلق ایک مذہبی اور ادبی گھرانے سے ہے ۔ معروف شاعر اور ادارہ اسلامیات کے بانی زکی کیفی آپ کے والد، مفتی رفیع عثمانی و مفتی تقی عثمانی و غیر منقوظ سیرت "ہادی عالم "کے مصنف ولی رازی آپ کے چچا اور مفتی محمد شفیع آپ کے دادا ہیں ۔ سعود عثمانی نے اسلامیہ کالج سول لائنز سے بی ایس سی کے بعد پنجاب یونیورسٹی سے بزنس ایجوکیشن میں ماسٹرز کی ڈگری حاصل کی۔ آپ لاہور کے معروف شعراء میں سے ہیں ۔

حوالہ جات
---------

1. ↑  "Saud Usmani"۔ اخذ شدہ بتاریخ 04 اگست 2021
2. ↑  "مشہور شاعر سعود عثمانی کی شاعری ۔ نظمیں اور غزلیں"۔ اخذ شدہ بتاریخ 04 اگست 2021
3. ↑  "مشہور شاعر سعود عثمانی کی غزل شاعری ۔ سعود عثمانی کی غزلیں"۔ اخذ شدہ بتاریخ 04 اگست 2021
**محمد بخش سمیجو** (انگريزی:Muhammad Bux Samejo) (پيدائش: 5 فروری 1946ء - وفات: 13 ستمبر 2004ء) برطانوی ہندوستان میں پیدا ہونے والے پاکستان ٹیلی ویژن نیٹ ورک کے مشہور ہدايتکار اور پروڈیوسر تھے۔ ان کی پيشکش میں کئی سندھی زبان اور اردو میں ڈرامے پاکستان ٹيليويژن کراچی سینٹر سے نشر ہوئے اور عوام میں مقبول ہوئے۔

حالات زندگی
-----------

محمد بخش سمیجو کا اصل نام بشیر احمد احمد تھا مگر اسکول رکارڈ میں محمد بخش درج کیا گیا۔ سمیجو 5 فروری 1946ء کو پاکستان کے صوبہ سندھ کے ضلع دادو کی تحصیل میہڑ کے گائوں بٹ سرائی میں فقیر محمد سمیجو کے گھر میں پیدا ہوئے۔ سمیجو کے والد پولیس آفیسر تھے۔ سمیجو کا خاندان بعد میں دادو شہر میں رہائش پذیر ہوا۔

تعلیم
-----

سمیجو نے پرائمری سے بی اے تک میہڑ اور دادو میں تعلیم حاصل کی۔ 1964ء میں ایم اے سیاسیات کا امتحان سندھ یونیورسٹی سے پاس کیا۔ اس کے علاوہ ایل ایل بی کی ڈگری بھی حاصل کی۔

عملی زندگی
----------

سمیجو پہلے 1972ء میں سیکنڈری اسکول ٹیچر مقرر ہوئے۔بعد میں 1975ء میں پی ٹی وی کراچی سینٹر میں اسسٹنٹ پروڈیوسر مقرر ہوئے اور بطور سینیئر پروڈیوسر بنے۔ سمیجو نے اردو اور سندھی زبان میں کئی مشہور ڑرامے پیش کئے۔ انہوں نے کئے نئے اداکار اور ڈراما نگار متعارف کرائے۔ ڈراما نگاروں میں کیہر شوکت، رزاق مہر، عزیز کنگرانی قابل ذکر ہیں۔سمیجو کو خدمات کے اعتراف میں کئی ایوارڈ بھی ملے۔1996ء میں جرمنی میں ٹریننگ پر گئے اور اچھی کارکردگی پر انہیں سرٹیفیکیٹ ملے۔

وفات
----

محمد بخش سمیجو 13 ستمبر 2004ء کو لیاقت نیشنل ہسپتال کراچی میں حرکت قلب بند ہونے سبب انتقال کر گئے۔

مزید دیکھیے
-----------

* سمیجو
* علی شیر سمیجو

حوالہ جات
---------

1. ↑  "آرکائیو کاپی"۔ 20 ستمبر 2016 میں اصل سے آرکائیو شدہ۔ اخذ شدہ بتاریخ 05 جون 2020  الوسيط `|url-status=` تم تجاهله (معاونت)
2. ↑
3. ↑
4. ↑  ۔
**گنگ اعوان** پنجاب کا ایک قدیم قبیلہ ہے۔ گنگ اعوان اعوان قبیلہ کی گوت ہے

گوھر علی عرف گنگ کی اولاد جو بابا قطب شاہ کے بیٹے مزمل علی کلگان کے بیٹے غلام علی عرف۔ عدی کے بیٹے تھے تلہ گنگ شہر آپ کے نام سے منسوب ہے اعوان قوم کے جد نے تلہ گنگ میں اعوان محل بنایا آج بھی اعوان کثرت سے آباد ھین تلہ گنگ میں گنگ اعوان آج بھی آباد ہیں گوھر علی عرف گنگ کے دو بھائی اور بھی تھے جن کا نام آدم علی عرف ادھم اور محمود علی عرف منڈل ہے ان سب کی اولاد آج بھی تلہ گنگ چکوال اور راولپنڈی میں موجود ہے اور اپنے شاندار ماضی کے آمین ہیں۔

تلہ گنگ کی تاریخ

تلہ گنگ تا ریخی اعتبار سے صو بہ پنجاب کے شمالی ضلع چکوال کی ایک تحصیل ہے۔ ضیاءالحق کے دور اقتدار میں جب 1985ء میں ضلع چکوال بنایا گیا تو تحصیل تلہ گنگ کو ضلع اٹک سے الگ کر کے ضلع چکوال سے ملا دیا گیا۔

آزادئ پاکستان سے قبل تَلہ گَنگ میں وسیع تعداد میں"گَنگ نامی ہندو قوم آباد تھی۔ یہ علاقہ سطح زمین سے نیچے تها جس کی وجہ سے اس علاقہ کو"تَلہ"کہا جاتا تها اور"گَنگ چونکہ ہندؤ قوم آباد تھی اور ہندوؤں نے اس علاقہ کو تَلہ گَنگ کا نام دے دیا جو آج بهی تَلہ گَنگ کے نام سے جانا جاتا ہے۔

جب پاکستان معرض وجود میں آیا تو تمام ہندؤ تَلہ گَنگ سے بهارت کی طرف ہجرت کر گئے۔ جو ہندؤ تَلہ گَنگ میں ره گئے انهوں نے اسلام قبول کر لیا۔

تَلہ گَنگ میں مختلف قومیں آباد ہیں جن میں سید اعوان بلوچ اور پٹھان بڑی قومیں شامل ہیں۔

تَلہ گَنگ کی مونگ پھلی پورے پاکستان میں مشہور ہے۔ تَلہ گَنگ میں دهنی نسل کے بیل پائے جاتے ہیں۔ تَلہ گَنگ کی خاص قسم کی کهیڑی(چپل)اورکهسہ مشہور ہے۔ کاروبار،صنعت اور معیشت کے اعتبار سے تَلہ گَنگ چکوال سے زیادہ اہمیت کا حامل ہے۔

1. ↑  "تلہ گنگ"
جرمنی میں روٹی کی فیکٹری
**فوڈ انجینئرنگ یا غذائی انجینئیرنگ** ایک سائنسی، علمی اور پیشہ ورانہ شعبہ ہے جو کھانے کی مصنوعات کی پروسیسنگ، پیداوار، ہینڈلنگ، اسٹوریج، تحفظ، کنٹرول، پیکیجنگ اور تقسیم سمیت فوڈ مینوفیکچرنگ اور آپریشنز پر انجینئرنگ، سائنس اور ریاضی کے اصولوں کی تشریح اور اطلاق کرتا ہے۔  فوڈ سائنس اور وسیع تر انجینئرنگ کے شعبوں جیسے کہ الیکٹریکل، مکینیکل، سول، کیمیکل، انڈسٹریل اور ایگریکلچرل انجینئرنگ پر انحصار کے پیش نظر، فوڈ انجینئرنگ کو کثیر الضابطہ اور تنگ میدان سمجھا جاتا ہے۔ 

کھانے کے مواد کی پیچیدہ نوعیت کی وجہ سے، فوڈ انجینئرنگ زیادہ مخصوص کیمیائی اور جسمانی تصورات جیسے حیاتی کیمیاء، خورد حیاتیات، غذائی کیمیا، ریالوجی rheology، حرحرکیات، نقل و حمل کے مظاہر اور حرارت کی منتقلی کے مطالعہ کو بھی یکجا کرتی ہے۔  فوڈ انجینئر اس علم کو پائیدار، محفوظ، غذائیت سے بھرپور، صحت مند، دلکش، سستی اور اعلیٰ معیار کے اجزاء اور کھانے کے ساتھ ساتھ خوراک کے نظام، مشینری اور آلات کی ترقی کے لیے لاگت سے موثر ڈیزائن، پیداوار اور تجارتی کاری پر لاگو کرتے ہیں۔

حوالہ جات
---------

1. 1 2  "EOLSS eBook – Food Engineering"۔ eolss.net۔ اخذ شدہ بتاریخ 01 نومبر 2020
2. ↑
3. ↑  Murlidhar Meghwal (2016-11-18)۔ مدیران: Murlidhar Meghwal، Megh R Goyal۔ Food Engineering۔ ISBN 9781771883696۔ doi:10.1201/9781315366258
**افیونی جنگیں**  (Opium Wars) جنہیں **اینگلو چینی جنگیں**  بھی کہا جاتا ہے دو جنگوں پر مشتمل تھی۔ **پہلی افیونی جنگ** 1839 تا 1842 اور **دوسری افیونی جنگ** 1856 تا 1860۔ یہ بظاہر مختصر سی جنگیں تھیں جو برطانیہ اور چین کے درمیان لڑی گئیں لیکن انکا مقصد چین میں افیون فروخت کرنا تھا کیونکہ چینی شہنشاہ یانگزنگ نے 1729ء میں افیون کی فروخت پر پابندی عائد کر دی تھی۔ بدلے میں برطانوی سلطنت چین کے خلاف کارروائی پر فوری رضامند ہو گئی۔ جنگ کی ابتدا اس طرح سے ہوئی ایک برطانوی بحری بیڑا چین کے پرل دریا کے دہانے میں داخل ہوا اور چین کی کمزور بحریہ کو صرف پانچ گھنٹوں میں تباہ و برباد کر دیا۔ برطانیہ نے چین کو فتح کرنے کے بعد ایک ایسا معاہدہ کیا جس کے تحت اس نے پانچ بندرگاہیں کھولنے کی اجازت لی۔ برطانیہ نے اس معاہدے کے تحت ہانگ کانگ جزیرے کو اپنے اختیار میں لے لیا جہاں سے افیون کی تجارت ہوتی تھی۔ 156 سال بعد 1 جولائی 1997ء کو ہانگ کانگ برطانیہ کے تسلط سے آزاد ہو ا اور واپس چین کا حصہ بنا۔ 

انگریز چینیوں سے لڑتے ہوۓ
انیسویں صدی میں 8 دفعہ برطانیہ کی فرانس سے جنگ ہوئی۔ لیکن چین کے خلاف افیونی جنگوں میں فرانس برطانیہ کا ساتھی تھا۔

اقتباس
------

* افیونی جنگوں سے پہلے چین کی معیشت دنیا میں سب سے بڑی تھی۔ جنگ کے بعد (افیون کی وجہ سے) یہ آدھی رہ گئی۔

"The Opium Wars, beginning in the late 18th century, took China from the world's largest economy to less than half afterwards."

مزید دیکھیے
-----------

* ایسٹ انڈیا کمپنی
* چاندی
* سرکاری ڈاکو
* انیسویں صدی

حوالہ جات
---------

1. ↑  The Consequences of the Economic Peace
2. ↑  China Is Using Fentanyl As "Chemical Warfare" Against US, Experts Say
**مس یو آلریڈی** (انگریزی: Miss You Already)
2015ء کی ایک برطانوی رومانوی طربیہ ڈراما فلم ہے جس کی ہدایت کاری کیتھرین ہارڈوک نے کی ہے اور مورویننا بینکس نے لکھی ہے، جو بینکس کے 2013ء کے ریڈیو ڈراما "گڈ بائے" پر مبنی ہے۔ فلم کے ستارے ٹونی کولیٹ، ڈرو بیریمور، ڈومینک کوپر، پیڈی کونسیڈین، ٹائسن رائٹر، فرانسس ڈی لا ٹور، اور جیکولین بسیٹ ہیں۔ اسے 2015ء ٹورنٹو انٹرنیشنل فلم فیسٹیول کے گالا پریزنٹیشن سیکشن میں دکھایا گیا تھا۔ 
یہ فلم 25 ستمبر 2015ء کو مملکت متحدہ میں تھیٹر میں اور 6 نومبر 2015ء کو ریاست ہائے متحدہ میں مثبت تنقیدی جائزوں کے ساتھ شروع ہوئی۔

کہانی
-----

ملی (ٹونی کولیٹ) اور جیس (ڈرو بیریمور) بہترین دوست ہیں جو اسکول میں ملیں اور سب کچھ مل کر کرتی ہیں۔ جیسے جیسے وہ بڑی ہو جاتی ہیں، ملی بس جاتی ہے اور اپنے راکر بوائے فرینڈ کٹ سے شادی کر لیتی ہے جبکہ جیس ایک ماہر ماحولیات بن جاتی ہے اور اپنے دیرینہ بوائے فرینڈ جاگو سے شادی کر لیتی ہے۔

ملی، اپنے کیریئر اور اپنے نوجوان خاندان کے ساتھ مصروف ہے، اسے معلوم ہوا کہ اسے سرطان پستان ہے۔ ایک طویل تاخیر کے چیک اپ کے بعد، وہ خود کو کٹ کو بتانے سے قاصر پاتی ہے اور، ایک ہفتے کے بعد، آخر کار جیس پر اعتماد کرتی ہے۔ ایک بار جب وہ کٹ اور ان کے بچوں کو بتاتی ہے، اسکارلیٹ اور بین، ملی جیس کو کیموتھراپی کے ذریعے حاصل کرنے میں اس کی مدد کرنے کا کام کرتی ہے، اور دو خواتین مذاق کرتی ہیں جب ملی اپنا علاج کرواتی ہے۔ اس مدت کے دوران، جیس، جو قدرتی طور پر حاملہ ہونے سے قاصر ہے، نے جاگو کے ساتھ آئی وی ایف کے علاج کو روک دیا، یہ محسوس کرتے ہوئے کہ جب ملی بیمار ہے تو وہ بچے پیدا کرنے کی کوشش جاری نہیں رکھ سکتی۔ جاگو کے غصے میں بڑھنے کے بعد، جیس نے آخر کار اس کا تجربہ کرنے کا فیصلہ کیا اور جوڑے تھوڑی دیر بعد ایک بچے کو حاملہ کرنے میں کامیاب ہو گئے۔

مزید دیکھیے
-----------

* ڈرو بیریمور

حوالہ جات
---------

1. ↑  الو سین فلم آئی ڈی:
2. ↑  انٹرنیٹ مووی ڈیٹابیس آئی ڈی:
3. ↑  آل مودی فلم آئی ڈی:
4. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 22 جنوری 2024ء
۔
5. ↑   — اخذ شدہ بتاریخ: 17 اگست 2016
6. ↑
7. ↑  "Sandra Bullock's 'Our Brand Is Crisis,' Robert Redford's 'Truth' to Premiere at Toronto"۔ Variety۔ 18 اگست 2015۔ اخذ شدہ بتاریخ 18 اگست 2015  تحقق من التاريخ في: `|access-date=, |date=` (معاونت)
8. ↑  "Miss You Already (2015)"۔ Rotten Tomatoes۔ Flixster۔ اخذ شدہ بتاریخ 17 مئی 2020  تحقق من التاريخ في: `|access-date=` (معاونت)
9. ↑  "Miss You Already Reviews"۔ Metacritic۔ CBS Interactive۔ اخذ شدہ بتاریخ 21 دسمبر 2015  تحقق من التاريخ في: `|access-date=` (معاونت)
**محمد اشفاق چغتائی**

محمد اشفاق چغتائی ایک عظیم صوفی اور ادیب تھے۔ وہ 5 مئی 1958ء میں [  میں پاکستان کے شہر میانوالی میں پیدا ہوئے انھوں نے اردو میں رباعی کی مشکل صنف کو زندہ جاوید کر دیا۔ ان کے رباعیات کے مجموعہ کا نام صراحی ہے۔ اس کے علاوہ ان کا شعری مجموعہ چراغ کے نام سے شائع ہوا۔ تصوف کے موضوع پر ان کی دو کتابیں فقرِغیورآرکائیو شدہ (Date missing) بذریعہ ur.wikibooks.org (Error: unknown archive URL) اور تصورِ شہود و وجودآرکائیو شدہ (Date missing) بذریعہ ur.wikibooks.org (Error: unknown archive URL) کی بہت اہمیت ہے۔ ان کا تعلق میانوالی سے تھا۔ منصور آفاق نے ان کے حالات زندگی پر ایک کتاب اشفاق/آفاق== "کپکپاتی ہوئی یاد"[*مردہ ربط*]  کے نام سے تحریر کی ہے۔ انھوں نے 18 نومبر2000ء میں پاکستان کے شہر اسلام آباد میں وفات پائی۔ انھیں اہل علم و دانش بیسویں صدی کا کا عظیم صوفی شاعر قرار دیتے ہیں۔منصور آفاق[*مردہ ربط*] نے ان کے حوالے سے لکھا ہے {جہاں میں ہوں وہاں اکثر اوقات گردش ِ سرمایہ سے اکتائے ہوئے دوست احباب مجھ سے پوچھتے ہیں کہ یہ جو تیرے باطن کی بانسری سے نور و نکہت کے نغمے نکلتے ہیں یہ کہاں سے آئے ہیں۔ بظاہر تو ترے ماضی اور حال میں کوئی ایسا سُر نہیں دکھائی دیتا جس میں روحانیت کا سرگم موجود ہو۔ یہ سب کچھ کہاں سے ملا ہے تجھے۔۔۔۔ تو مجھے مجبور کہنا پڑتا ہے کہ یہ لازوال گیت، یہ الوھی نغمے میرے نہیں ہیں میں تو اپنے بھائی محمد اشفاق ؒ چغتائی کے لفظوں کی جگالی کرتا ہوں۔۔۔۔}

حوالہ جات
---------

1. ↑  محمد اشفاق چغتائی
2. ↑
3. ↑  [httتp://kitaben.urdulibrary.org/Pages/Kapkapati.html کپکپاتی ہوئی یاد بقلم منصور آفاق]
**چاروی اگروال** (پیدائش 20 جون 1983) ایک ہندوستانی مصورہ، مجسمہ ساز، اینیمیٹر، فلم ساز اور بصری فنکارہ ہیں۔ اس نے شیریڈن انسٹی ٹیوٹ آف ٹیکنالوجی اینڈ ایڈوانسڈ لرننگ، کینیڈا سے گریجویشن کیا اور کالج آف آرٹ ، دہلی یونیورسٹی سے فائن آرٹس میں گولڈ میڈل حاصل کیا۔

انھیں دو مرتبہ "لمکا بک آف ورلڈ ریکارڈز" میں اعزاز سے نوازا گیا ہے اور 23 سال کی عمر میں انھیں نیویارک میں "انکریڈیبل انڈیا @60" تہوار میں کوکا کولا کی طرف سے "ابھرتے ہوئے 10" جو عالمی فنکارانہ انداز کو بدل دیں گے" شامل کیا گیا۔انھوں نے مختلف اشاعتوں میں تعاون کیا ہے اور متعدد پلیٹ فارم بشمول GDG Women Techmakers @Google، Tedx @IIT کھڑگپور، ایڈنبرا یونیورسٹی، انڈیا ڈیزائن فورم، اینیمیشن ماسٹرز سمٹ میں شرکت کرکے تقریر کی ہے۔ 

ان نے 2009 میں CDL (Charuvi Design Labs) کی بنیاد رکھی اور نیشنل فلم بورڈ کے لیے کینیڈا میں کام کیا۔

ان کا سب سے بڑا کارنامہ تھری ڈی اینی میشن فلم شری ہنومان چالیسا ہے، جو 2013 میں بنی تھی اور جس نے کئی ایوارڈز حاصل کیے تھے۔ وہ اینیمیشن اور فائن آرٹس کے شعبے میں ایک معروف شخصیت ہیں۔

انھوں نے 26,000 گھنٹیوں پر مشتمل بھگوان ہنومان کا 25 فٹ کا بیل مجسمہ بنایا۔

ہنومان کا لیجنڈ - متحرک ویب سیریز
---------------------------------

متحرک سیریز **" دی لیجنڈ آف ہنومان "** کو گرافک انڈیا نے تیار کیا ہے اور شرد دیوراجن، چاروی اگروال اور جیون جے کانگ نے تخلیق کیا ہے۔ یہ سیریز گرافک انڈیا، چارووی اگروال (سی ڈی ایل) اور ری ڈیفائن کے فنکاروں کی مشترکہ کوشش ہے۔ سیریز کا پریمیئر ڈزنی + ہاٹ اسٹار اور ہاٹ اسٹار پر 29 جنوری 2021 کو سات ہندوستانی زبانوں میں عالمی سطح پر ہوا۔ ویب سیریز بھگوان ہنومان کے خود کی دریافت کے غیر معمولی سفر کو پیش کرتی ہے۔ اسے شرد کیلکر نے بیان کیا ہے۔

  

یہ سیریز ہنومان کی ایک طاقتور جنگجو سے دیوتا میں تبدیلی کے عمل پر روشنی ڈالتی ہے اور یہ بھی بتاتی ہے کہ کس طرح ہنومان پریشان کن تاریکی کے درمیان امید کی کرن بن گیا۔

شو کی تمام 13 اقساط 7 زبانوں میں دستیاب ہیں۔ ہندی، تامل، تیلگو، مراٹھی، بنگالی، ملیالم اور کنڑ؛ اور خصوصی طور پر یہ سیریز ڈزنی اور ہاٹ سٹار وی آئی پی پر ریلیز ہوئی۔

ابتدائی زندگی اور پس منظر
-------------------------

چاروی اگروال 1983 میں نئی دہلی میں پیدا ہوئیں۔ انھوں نے دہلی کے کالج آف آرٹ میں فائن آرٹ کی تربیت حاصل کی جہاں انھوں نے گولڈ میڈل جیتا اور اس کے بعد کینیڈا میں شیریڈن انسٹی ٹیوٹ آف ٹیکنالوجی اور ایڈوانسڈ لرننگ سے کمپیوٹر اینیمیشن میں گریجویشن کیا۔ چاروی ایک کثیر الجہت فنکارہ جو پینٹ کرتی ہے ، مجسمے بناتی ہے، ڈیزائن کرتی ہے، اینیمیشن بناتی ہے اور فلموں میں کام کرتی ہے۔

بیرونی روابط
------------

* چاروی ویب سائٹ
* چارووی ڈیزائن لیب کی آفیشل ویب سائٹ



1. ↑  "Chanting Success | Verve Magazine"۔ www.vervemagazine.in (بزبان انگریزی)۔ 2014-07-18۔ اخذ شدہ بتاریخ 27 اگست 2021
**شاکر تونسوی** سرائیکی زبان کا ایک گمنام مگر نمائندہ شاع رہے۔  

شاکر تونسوی مشاعروں کی جان سمجھے جاتے تھے۔ ان کا لکھنے کا انداز جداگانہ ان کے پڑھنے کا انداز نرالا تھا۔ شاکر تونسوی کی زندگی مصائب و آلام سے عبارت ہے اور غربت کے دکھ درد بھی نس نس میں سرایت کیے ہوئے ہیں لیکن یہ حصار ذات توڑ کر کائنات میں پھیلے نظر آتے ہیں کیونکہ انھوں نے انسانی سماج کا فرد ہوتے ہوئے دنیا کے مجبور و مقہور اور مظلوم طبقہ کی نمائندگی کی اور ان کے ساتھ ہونے والی ہر نا انصافی اور ظلم و ستم کے خلاف آواز بلند کی اور ان کو سماجی شعور دے کر نئے عزم سے جینے کا حوصلہ دیا۔ جہاں ان کی شاعری میں دکھی انسانیت سے محبت کے جذبے فراواں ہیں وہاں انھوں نے اپنی شاعری میں جا بجا استحصالی طبقہ کو سخت تنقید کا نشانہ بھی بنایا۔ ان کی شاعری میں جذبے کی صداقت، خیالات کی ندرت، سوزو گداز اور تغزل نمایاں ہے۔ شاکر تونسوی کا اسلوب سادہ مگر پر درد، پر تاثیر ہے۔

* ظالم کنوں انصاف دی کوئی آس نئیں شاکر
* یار اے تجربہ تساں ہر بار کرو

ان کی ایک بلا عنوان طویل نظم ہے جس کے تقریباً اڑتالیس بند ہیں جس میں ظالمانہ نظام حیات پر سخت تنقید کی گئی ہے جس میں غریب عوام بھوک، پیاس کی آگ میں نہ صرف سلگتے نظر آتے ہیں بلکہ ان سے جینے کا حق بھی چھین لیا گیا ہے۔

* محبت وچ قدم رکھناں کوئی آسان نئیں ہوندا
* اُڈو پتھر وی آ لگدن جڈو امکان نئیں ہوندا

حوالہ جات
---------

1. ↑   تذکرہ شعرائے تونسہ شریف حصہ اول۔ صفحہ 105،جسارت خیالی، رنگ ادب پبلیکیشنز کراچی
یاسر پیر زادہ، عطاء الحق قاسمی کا بیٹا بیوروکریٹ اور کالم نویس ہے۔ محمد یاسر پیرزادہ 1974ء میں 24 فروری کو پیدا ہوا۔ اس کے ہفتہ وار کالم روزنامہ جنگ میں "ذرا ہٹ کے"شائع ہوتے ہیں۔

کیریئر
------

یاسر نے گورنمنٹ کالج، لاہور سے گریجویشن کی اور پھر دی نیشن، ایک انگریزی روزنامے میں شمولیت اختیار کی ہے۔ بعد میں انہوں نے جامعہ پنجاب سے پولیٹیکل سائنس میں ماسٹرز کی ڈگری حاصل کی اور پاکستان کی سول سروس میں شمولیت اختیار کی۔

اس نے پنجاب یونیورسٹی سے ماسٹرز کے دوران "ذرا ہٹ کے "کے نام کے ساتھ روزنامہ نوائے وقت میں ایک کالم لکھا تھا۔ تاہم، نومبر 2006ء کے بعد سے ،وہ روزنامہ جنگ میں باقاعدگی سے ہفتہ وار کالم لکھنے لگا

CSS ریکارڈ
----------

یاسر سب سے کم عمر امیدوار 1996ء میں ( CSS ) سروس کے امتحان کے پاس ہونے کا ریکارڈ رکھتا ہے۔ ایک وفاقی افسر کے طور پر، اس نے ڈپٹی کمشنر ان لینڈ ریونیو، اس وقت وفاقی اور صوبائی حکومت میں ایڈیشنل کمشنر ان لینڈ ریونیو اور ڈپٹی پروگرام ڈائریکٹر کے طور پر بالترتیب کام کر کے طور پر خدمت کی ہے۔

طرز تحریر
---------

یاسر کا کالم سماجی انسانی حالات اور پاکستان کی ابھرتی ہوئی تلخ میٹھی نفسیات سے براہ راست متعلقہ مسائل میں سے ایک مختلف قسم کے اسلوب سے آشنا ہوتا ہے۔ یہ اسلوب اسے اپنے والد سے وراثت میں بھی ملا ہے۔

یاسر نے ٹی وی پروگراموں کے لیے بھی لکھا ہے۔

یاسر نے سب سے پہلے "ڈارلنگ" کے نام کے ساتھ ایک پاکستانی نیوز چینل ایکسپریس نیوز، کے ایک سیاسی ٹی وی شو کے 22 اقساط لکھیں۔

ٹاک شو
------

یاسر نے ایک جیو نیوز کے لیے ایک ٹیلی ویژن ٹاک شو "چوراہا" میزبانی کی ہے۔ یہ پروگرام لاہوری ثقافت کی نمائندگی کرتا ہے جہاں شام میں ایک محلہ کے مرد مل کر چوراہا پر بیٹھتے ہیں اور مسائل جو ان کے مفادات کے لیے مقبول ہیں کے لیے بات چیت کرتے ہیں

ایوارڈ
------

یاسر کو آل پاکستان اخبار سوسائٹی (اے پی این ایس) کی طرف سے سال 2009ء تا 2010ء کے بہترین کالم نگار کے اعزاز سے نوازا گیا۔

اشاعت
-----

یاسر کی پہلی کتاب مئی 2009ء میں "ذرا ہٹ کے "کے نام سے شائع ہوئی۔ یہ کتاب روزنامہ جنگ میں 2006ء سے 2008ء تک شائع شدہ کالموں کا مجموعہ ہے۔

حوالہ جات
---------

ویب سائٹآرکائیو شدہ (Date missing) بذریعہ yasirpirzada.com (Error: unknown archive URL)
فیس بک پروفائل یاسر پیرزادہ
**ایپل ٹی وی+** (+Apple TV :انگریزی) ایک امریکی سبسکرپشن سٹریمنگ سروس ہے جس کی ملکیت ایپل انکارپوریشن کے پاس ہے اور یہ سروس نومبر 2019 میں شروع کی گئی، یہ ایپل اورینجنلز نامی اصل پروڈکشن فلم اور ٹیلی ویژن سیریز کا انتخاب پیش کرتی ہے۔ سروس کا اعلان مارچ 2019 کے ایپل اسپیشل ایونٹ کے دوران کیا گیا تھا، جہاں ایپل ٹی وی + پروجیکٹس کے تفریحی افراد اسٹیج پر نمودار ہوئے، جن میں جینیفر اینسٹن ، اوپرا ونفری اور اسٹیون اسپیلبرگ شامل تھے۔

اس سروس تک ایپل کی ویب گاہ اور ایپل ٹی وی ایپ کے ذریعے رسائی حاصل کی جا سکتی ہے، جو بتدریج ایپل کے بہت سے آلات اور کچھ بڑے مسابقتی ڈیجیٹل میڈیا پلیئرز کے لیے دستیاب ہو گئی ہے، جس میں کچھ سمارٹ ٹی وی ماڈلز اور ویڈیو گیم کنسولز بھی شامل ہیں۔ ایپل خدمات کی دستیابی کو بڑھانے کا ارادہ رکھتا ہے اور ان سبسکرائبرز کے لیے حل موجود ہیں جن کا آلہ فی الحال تعاون یافتہ نہیں ہے۔ رسائی ایپل ون سبسکرپشن کے حصے کے طور پر شامل ہے۔ زیادہ تر مواد پروفائل 5 کی ڈولبی ویژن اور ڈولبی ایٹموس میں دستیاب ہے۔

اپنے آغاز پر ایپل ٹی وی+ تقریباً 100 ممالک میں دستیاب تھا، جو 150 کے ہدف سے کم تھا۔ ایپل کی دیگر مصنوعات دستیاب ہونے کے باوجود کئی ممالک کو سروس سے خارج کر دیا گیا۔ مبصرین نے نوٹ کیا کہ سروس کی کافی وسیع ابتدائی رسائی نے ایپل کو حال ہی میں شروع کی گئی دیگر سروسز جیسے ڈزنی+ کے مقابلے میں فائدہ پہنچایا اور یہ کہ ایپل لائسنس یافتہ فریق ثالث کے مواد کو تقسیم کرنے کی بجائے سروس کے ذریعے اپنا مواد تقسیم کرتا ہے۔ اس کی توسیع کے دوران لائسنس کے مسائل تک محدود نہیں ہوگا۔

2020 کے اوائل تک ایپل ٹی وی+ میں مسابقتی خدمات کی نسبت کم ترقی اور صارفین کی تعداد کم تھی۔ اس سال کے وسط میں ایپل نے پرانے ٹیلی ویژن پروگراموں اور فلموں کو لائسنس دینا شروع کیا، دوسری خدمات کے ساتھ مسابقتی رہنے، اپنے اصل مواد کے لیے ناظرین کو اپنی طرف متوجہ کرنے اور اسے برقرار رکھنے کی کوشش کرتے ہوئے اور اس سروس کو آزمانے والے صارفین سبسکرائبرز میں تبدیل ہو گئے۔

یہ سروس تنقیدی طور پر سراہی جانے والے مواد کا گھر بن گئی ہے: ستمبر 2021 اور مارچ 2022 کے درمیان، ایپل ٹی وی+ نے *ٹیڈ لاسو* کے ساتھ شاندار کامیڈی سیریز کے لیے پرائم ٹائم ایمی ایوارڈ اور *کوڈا* کے ساتھ بہترین تصویر کے لیے اکیڈمی ایوارڈ حاصل کیا، جس کی جیت نے اسٹریمنگ سروس کے ذریعے تقسیم کردہ فلم کے لیے پہلی بہترین تصویر جیتنے کا اعزاز حاصل کیا۔

ایپل ٹی وی+ (ایک ساتھ اعلان کردہ اے لا کارٹے پریمیم ویڈیو سبسکرپشن ایگریگیشن سروس ایپل ٹی وی ایپ کے ساتھ) ایپل کی جانب سے اپنی سروس کی آمدنی کو بڑھانے کے لیے ایک مشترکہ کوشش کا حصہ ہے۔
رائل ٹیلی ویژن اکیڈیمی، جسے آر ٹی ایس (RTS) بھی کہا جاتا ہے، برطانیہ کی ایک تعلیمی چیرٹی ہے جس کا مقصد ماضی، حال اور مستقبل کے ٹی وی پروگراموں پر بحث اور تجزیہ کرنا ہے۔ یہ دنیا کی قدیم ترین ٹی ویژن سوسائٹی ہے۔ رائل ٹیلی ویژن سوسائٹی کا مرکزی دفتر لندن میں ہے۔ برطانیہ میں اس وقت ان کے قومی کے علاوہ تیرہ علاقائی سنٹر ہیں۔ اس کے علاوہ اس کی جمہوریہ آئر لینڈ میں بھی شاخ ہے۔

تاریخ
-----

اس گروپ کا آغاز 7 ستمبر 1927ء میں ہوا جب ٹیلی ویژن کافی حد تک ابتدائی اور تجرباتی مراحل طے کر رہا تھا ۔ ٹیلی ویژن کی ترقی کی خاطر اس سے متعلقہ انجنیئر اور سائنسدانوں کے لیے ایک فورم ہونے کے علاوہ سوسائٹی باقاعدہ طور پر رسالہ بھی شائع کرتی ہے۔ سوسائٹی کے ساتھ رائل کا خطاب نومبر 1997 میں دیا گیا جب برطانیہ کے ولیعہد شہزادہ چارلس نے اس کی سرپرستی سنبھالی۔

سرگرمیاں
--------

رائل ٹیلی ویژن سوسائٹی باقاعدگی سے سیمینار کا انعقاد کرتی ہے۔ جس میں ممبراب کے علاوہ ٹیلی ویژن صنعت سے متعلق لوگ شرکت کرتے ہیں ۔ اس کے علاوہ سوسائٹی *ٹیلی ویژن* نام کا ماہانہ رسالہ بھی شائع کرتی ہے۔

سوسائٹی برطانیہ سے تعلق رکھنے والی مصنفین، اداکاروں کے کامیاب ٹی وی پرگراموں کی نمائش کرتی ہے تاکہ ان کی خوبیوں اور خامیوں سے سیکھا جا سکے۔

سوسائٹی ہر سال ٹیلی ویژن کے برطانوی بہترین پروگراموں کو اعزازات سے بھی نوازتی ہے۔ جن میں سب سے اہم لندن میں منعقد کی جانی والی تقریب ہوتی ہے۔

قومی عزازات
-----------

سوسائٹی قومی اعزازات کو ہر سال چھ اہم زمروں میں تقسیم کر کے نوازتی ہے

* آر ٹی ایس پروگرام اعزاز
* آر ٹی ایس ٹیلی ویژن صحافتی اعزاز
* آر ٹی ایس فنی مہارت و ڈیزائن اعزاز
* آر ٹی ایس سٹودنٹ ٹیلی ویژن اعزاز
* جوان کاریگروں کے لیے اعزاز
* آر ٹی ایس پلگرم اعزاز

اس کے علاوہ علاقائی ٹیلی ویژن پرگراموں کو اعزازات ے نوازنے کے لیے برطانیہ کے دوسرے حصوں میں بھی تقریبات کا انعقاد کیا جاتا ہے۔

حوالہ جات
---------

1. ↑  "PROGRAMME AWARDS"۔ rts.org.uk۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 29 نومبر 2018  الوسيط `|url-status=` تم تجاهله (معاونت)

بیرونی روابط
------------

* باضابطہ ویب گاہ
علی گڑھ قلعہ میں کھائی
علی گڑھ قلعہ علی گڑھ اترپردیش میں جی ثی روڈ پرواقع ہے۔ یہ تباہ شدہ قلعہ ہے، جس کے چاروں طرف کھائی بنی ہے۔

تاریخ
-----

یہ قلعہ ابراہیم لودی کے زمانے میں کول کے گورنر عمر کے بیٹے محمد نے 1524-25 میں تعمیر کی تھی۔ ثابت خان، جو فرخ سیار اور محمد شاہ کے زمانے میں اس علاقے کے گورنر تھے، نے قلعہ کو دوبارہ تعمیر کروایا۔  یہ 1759 میں مادھوراؤ اول سندھیا کے دور میں بہت اہمیت کا حامل قلعہ بن گیا۔ یہ وہ ڈپو تھا جہاں اس نے فرانسیسی سپاہی بینوئٹ ڈی بوئگن کی مدد سے یورپی انداز میں اپنی بٹالین کو ڈرل اور منظم کیا۔  1803 میں ایلی غور کی جنگ کے دوران ، لارڈ جیرارڈ لیک کی برطانوی فوج نے ایک فرانسیسی افسر پیرون کی قیادت میں مرہٹوں سے اس پر قبضہ کر لیا تھا۔ اس کے بعد اسے مضبوط اور بہتر کیا گیا۔ 1857 کی جنگ آزادی میں علی گڑھ میں تعینات فوجیوں نے بغاوت کی، لیکن اپنے افسروں کو قتل کرنے سے باز رہے، جو دوسرے باشندوں اور خواتین اور بچوں کے ساتھ ہاتھرس پہنچنے میں کامیاب ہو گئے۔

حوالہ جات
---------

1. ↑  History of Aligarh
2. 1 2   ہیو چشولم، مدیر (1911ء)۔ "Aligarh"۔ دائرۃ المعارف بریطانیکا (11ویں ایڈیشن)۔ کیمبرج یونیورسٹی پریس  تحقق من التاريخ في: `|date=` (معاونت)
**حضرت عمیر بن امیہ ؓ** اہل کتاب صحابی رسول تھے۔

نام ونسب
--------

عمیر نام، باپ کا نام اُمیہ تھا، پورا سلسلہ نسب معلوم نہیں، ذیل کے واقعہ سے پتہ چلتا ہے کہ وہ یہودی تھے، ان کے ایک بہن تھی جورسول اللہ صلی اللہ علیہ وسلم کومختلف طریقہ سے تکلیف دیتی تھی اور سخت وسست کہا کرتی تھی۔

محبت رسول صلی اللہ علیہ وسلم
----------------------------

حضرت عمیر رضی اللہ عنہ کوایک روز غصہ آیا اور چپکے سے اسے قتل کر دیا، جب اس کے لڑکوں کوخبر ہوئی توبہت برہم ہوئے اور آپ کی بجائے ایک دوسرے شخص کوقاتل سمجھ کراس سے بدلہ لینا چاہا، حضرت عمیر رضی اللہ عنہ نے آنحضرت صلی اللہ علیہ وسلم کی خدمت میں حاضر ہوئے اور عرض کیا یارسول اللہ صلی اللہ علیہ وسلم میں نے قتل کیا ہے، فرمایا اپنی بہن کوقتل کرڈالا؟ کہا: ہاں! یارسو ل اللہ صلی اللہ علیہ وسلم! وہ آپ کوبہت تکلیف دیا کرتی تھی، رسول اللہ صلی اللہ علیہ وسلم نے اس کے لڑکوں کوبلوایا اور واقعہ پوچھا؛ انھوں نے ایک دوسرے شخص کا نام لیا؛ لیکن آپ صلی اللہ علیہ وسلم نے انھیں عمیر رضی اللہ عنہ کا نام بتلایا اور اُن کوسمجھا بجھا کرمعاملہ رفع دفع کر دیا۔
جس عورت کوانھوں نے قتل کیا تھا اس کے متعلق تصریح ہے کہ وہ یہودیہ تھی  اور چونکہ وہ آپ کی بہن تھی اس لیے آپ بھی یہودی رہے ہوں گے، واللہ اعلم۔

1. ↑  (اسدالغابہ:2/140)
**کنڈنا آراچیگے دنوشا منوج فرنینڈو** (پیدائش: 10 اگست 1979ء، پاناڈورا) سری لنکا کے کرکٹ کھلاڑی ہیں وہ دائیں ہاتھ کے بلے باز اور دائیں ہاتھ کے درمیانے فاسٹ باؤلر ہیں۔

### مقامی کیریئر

اس نے ٹوئنٹی 20 ڈیبیو 17 اگست 2004ء کو سیبسٹیانائٹس کرکٹ اور ایتھلیٹک کلب کے لیے 2004ء ایس ایل سی ٹوئنٹی 20 ٹورنامنٹ میں کیا۔  فرنینڈو کئی سالوں سے انگلینڈ میں ایک اوورسیز کھلاڑی کے طور پر کھیل چکے ہیں بشمول 2011ء-2013ء اور 2015ء میں ووسٹر شائر کاؤنٹی لیگ ڈویژن 1 میں برومیارڈ سی سی کے لیے۔ 2017ء میں اس نے برمنگھم اور ڈسٹرکٹ لیگ پریمیئر ڈویژن میں بروک ہیمپٹن سی سی کے لیے کھیلا۔

### بین الاقوامی کیریئر

اس نے ابتدائی طور پر انگلینڈ کے خلاف سری لنکا کی ٹیسٹ سیریز میں 2001ء کے دوران متاثر کیا تاہم اپنے کلب کے لیے کئی معیاری پرفارمنس کے باوجود وہ نومبر 2003ء تک ٹیسٹ سکواڈ میں شامل نہیں ہوئے۔ اس نے انگلینڈ کے خلاف ڈمبولا میں اپنے واحد ون ڈے میں 2-13 حاصل کرنے کے لیے بولنگ کی۔ انھوں نے انگلینڈ کے خلاف اس کے بعد کی سیریز کے پہلے دو ٹیسٹ کھیلے لیکن اس کے بعد انھیں ڈراپ کر دیا گیا۔

حوالہ جات
---------

1. ↑  "1st Round, Colombo, Aug 17 2004, Twenty-20 Tournament"۔ ESPN Cricinfo۔ اخذ شدہ بتاریخ 22 اپریل 2021
**پورنا مالاواتھ** صرف تیرہ برس کی تھی جب اس نے دنیا کی بلند ترین چوٹی ماؤنٹ ایورسٹ پر بھارت کا جھنڈا بلند کیا تھا۔ پورنا کی زندگی پر بھارت میں فلم بھی بنائی گئی۔

حالاتِ زندگی
------------

پورنا مالاواتھ کا تعلق بھارتی ریاست تیلنگانہ کے ضلع نظام آباد کے گاؤں پاکالا سے ہے۔ وہ 25 مئی 2014 ء کو ماؤنٹ ایورسٹ سر کرنے والی دنیا کی سب سے کم عمر لڑکی بن گئی تھی. جب ان کی عمر تیرہ سال اور گیارہ ماہ تھی۔اسنے نیپال کی 8848 میٹر بلند چوٹی کو فتح کیا۔
تیلنگانہ جیسی ریاست جہاں پہاڑوں کا کوئی نشان تک نہیں، وہاں کی ایک غریب اور ان پڑھ تیرہ سالہ لڑکی کا دنیا کا سب سے بلند ترین پہاڑ سر کرنا ناممکن تھا۔لیکن اس نے اس ناممکن کو ممکن کر دکھایا۔ پورنا ایک کسان کی بیٹی ہے اور اس کا تعلق انتہائی غریب گھرانے سے ہے۔ بطور کوہ پیما اس کے سفر کا آغاز تب ہوا جب قبائلی اسکولوں کے لیے کوہ پیمائی کے ایک پروگرام میں اس نے حصہ لیا۔

پورنا مالا وتھ پہ فلم
---------------------

آدی واسی نامی قبائلی گاؤں سے تعلق رکھنے والی اس لڑکی سے متاثر ہو کر نامور بھارتی ہدایت کار راہول بوس نے اس لڑکی کی کامیابی پر فلم بنانے کا فیصلہ کیا جس کے فلمساز بھی وہ خود ہیں اور انہوں نے اس میں اداکاری بھی کی ہے۔
اس فلم میں راہول، آر ایس پروین کا کردار ادا کر رہے ہیں جنھوں نے ریاست کے اس پروگرام کا آغاز کیا اور پھر پورنا کے استاد بن گئے۔ پروین اور ایک ایسے کوہ پیما جو خود ماؤنٹ ایورسٹ سر کر چکے ہیں، نے اس پروگرام میں شامل بچوں کو بھارت کی شمال مشرقی ریاست دارجیلنگ بھیجا تا کہ وہ کوہ پیمائی میں مہارت حاصل کر سکیں۔
پروین نے تب فیصلہ کیا کہ وہ پورنا کو ماؤنٹ ایورسٹ سر کرنے کی تربیت دیں گے تاکہ آدی واسی لوگ یہ سمجھ سکیں کہ ان کے بچوں میں کتنا ٹیلنٹ ہے۔ اس چوٹی کو سر کرنے کے لیے پورنا کا انتخاب ایک نوجوان دلت لڑکے کے ساتھ کیا گیا تھا۔

حوالہ جات
---------

1. ↑  lire en ligne
***قانُونِ اَساسی***(انگریزی: basic law) *کی* اصطلاح کچھ جگہوں پر "آئین "کے متبادل کے طور پر استعمال ہوتی ہے، جس کا مطلب یہ ہے کہ یہ آئین کے باقاعدہ نفاذ تک ایک *عارضی لیکن ضروری اقدام* ہے۔ اس کا استعمال عام طور پر ایک عبوری یا عارضی نوعیت کے لیے کیا جاتا ہے۔ مغربی جرمنی میں اصطلاح "قانونِ اساسی "( *Grundgesetz* ) اس بات کی نشان دہی کرنے کے لیے استعمال کی جاتی تھی کہ قانونِ اساسی جرمنی کے اتحادِ نو تک عارضی طور پر نافذ تھا۔ لیکن 1990 میں کوئی نیا آئین منظور نہیں کیا گیا اور اس کی بجائے پورے جرمن علاقے میں قانونِ اساسی ہی کو باقاعدہ آئین کے طور پر اپنایا گیا۔ قانونِ اساسی ، مقننہ کے ذریعہ منظور کردہ عام 'تحریری قانون' سے بالاتر ہوتا ہے۔

اشتقاقیات
---------

قانونِ اساسی (basic law) دو الفاظ کے ملاپ سے بنا ہے۔ یعنی قانون(law) اور اساسی (basic) سے۔

حوالہ جات
---------

1. ↑  "قانُونِ اَساسی لفظ کے معانی"۔ ریختہ لغت
2. ↑  "قانون اساسی"۔ اردو لغت۔ 21 فروری 2023 میں اصل سے آرکائیو شدہ۔ اخذ شدہ بتاریخ 21 فروری 2023  الوسيط `|url-status=` تم تجاهله (معاونت)
3. ↑  "اَساسی لفظ کے معانی"۔ ریختہ لغت

مزید دیکھیے
-----------

* آئین
* بنیادی قانون(Fundamental Law)
* قانونِ اساسی